recursal/SuperWikiNEXT-32B huggingface dataset:
**சேனையூர்** இலங்கை, திருகோணமலை மாவட்டத்தில் மூதூர் நகருக்கு கிழக்கே சுமார் மூன்று மைல் தொலைவில் அமைந்துள்ள ஓர் ஊர்.

வரலாறு
------

ஈழத்தின் பழமை வாய்ந்த வரலாறு கொண்ட கிராமங்களில் சேனையூரும் முக்கிய இடம் வகிக்கிறது. ஈழத்தில் தனியரசு செலுத்திய சோழ மன்னர்களது சேனைகள் வந்து பாடி வீடுகள் அமைத்து தங்கியிருந்ததால் சேனையூர் எனப் பெயர் பெற்றதாக பரம்பரையான கதைகள் வழியாகவும் வரலாற்றுக் குறிப்புகள் மூலமாகவும் அறிய முடிகிறது. இவ்வூர் மருதடிச்சேனையூர் எனவும் அழைக்கப்பட்டது. கோணேசர் கல்வெட்டு வழமைகளுடன் இவ்வூர் நெருங்கிய தொடர்பு கொண்டது. கோணேச கோயிலுக்கு இங்கிருந்து நெல், தேன், இலுப்பெண்ணெய் ஆகியன மீகாமன் மூலம் திருகோணமலை கோணேசர் குருகுலக் கரூவூலத்தில் பொருட்கள் கையளிக்கப்பட்டதாக கோணேசர் கல்வெட்டு சொல்கிறது. அத்தோடு அடப்பன் முறையின் கடைசி இடமாக சேனையூர் இருந்திருக்கிறது என்பதற்கு சேனையூரின் கடைசி அடப்பனாக இருந்த கதிரவேலி என்பவர் 1980ம் ஆண்டுவரை உயிருடன் இருந்தமை குறிப்பிடத்தக்கது. மெதடிஸ்த மிசனரிமார் 1838ல் சேனையூரில் சேனையூர் மெதடிஸ்த மிசன் பாடசாலையை நிறுவினர்.

ஆலயங்கள்
--------

* ஸ்ரீ சேனையூர் நாகம்மாள் ஆலயம்
* சேனையூர் வர்ணகுல விநாயகர் ஆலயம்
* வீரபத்திரர் ஆலயம்
* மாரியம்மன் ஆலயம்
* புவனேஸ்வரி ஆலயம்
* ஊற்றடிப் பிள்ளையார் ஆலயம்
* வராகி அம்மன் ஆலயம்
*

பாடசாலைகள்
----------

* சேனையூர் மத்திய கல்லூரி
* புவனேஸ்வரி வித்தியாலயம்
* சந்தோச புர வித்தியாலையம்

இணைப்புகள்

www.sugubala.co.uk
**உடன்பால்** (*Udanpaal*) என்பது 2022 ஆம் ஆண்டு வெளிவந்த இந்திய தமிழ் நகைச்சுவை நாடகத் திரைப்படமாகும். இப்படத்தை கார்த்திக் சீனிவாசனால் இயக்கினார். இதில் லிங்கா , காயத்ரி, விவேக் பிரசன்னா ஆகியோர் முக்கிய வேடங்களில் நடித்தனர். இப்படம் 2022 திசம்பர் 30 அன்று ஆஹா தமிழில் வெளியிடப்பட்டது.

கதைச்சுருக்கம்
--------------

இரு மகள்களையும், ஒரு மகளையும் கொண்ட ஒரு சாமானிய தந்தை உள்ளார். அவரது எதிர்பாராத மரணத்தைக் கொண்டு தங்கள் கடன் சிக்கல்களில் இருந்து மீள நினைக்கிறார்கள் பிள்ளைகள். உறவுகளின் மேன்மையானது பணம் கிடைக்கும்போது சட்டென கீழ்மையை சந்திக்கும் என்பதை அவல நகைச்சுவையாக கதை கூறுகிறது.

நடிகர்கள்
---------

* பிரச்சன்னாவாக லிங்கா
* கண்மணியாக காயத்ரி
* முரளியாக விவேக் பிரசன்னா
* பிரேமாவாக அபர்னதி
* விநாயகமாக சார்லி
* பார்த்திபனாக தீனா
* விகானாக தர்சித் சந்தோஷ்
* மயில்சாமி

தயாரிப்பு
---------

படக் குழுவினர் முழு படத்தையும் ஒரே இடத்தில் ஒரே கட்டமாக படமாக்கினர். 2022 திசம்பர் தொடக்கத்தில், படத்தின் தயாரிப்பாளர்கள் இப்படத்தை திரையரங்கில் வெளியிடாமல் ஆஹா தமிழ் தளத்தில் வெளியிட முடிவு செய்ததாக அறிவித்தனர்.

வரவேற்பு
--------

திரைப்படம் 2022 திசம்பர் 30 அன்று ஆஹா தமிழ் தளத்தில் வெளியிடப்பட்டது. வெளியீட்டிற்கு முந்தைய வாரத்தில் விமர்சகர்களிடமிருந்து விமர்சனங்கள் வெளிவரத்துவங்கின. *தி டைம்ஸ் ஆஃப் இந்தியா*வைச் சேர்ந்த ஒரு விமர்சகர் எழுதினார், "இது போன்ற ஒரு நகைச்சுவையான, புதுமையான குடும்ப நாடகப் படத்தை அடிக்கடி பார்க்க கிடைப்பது அரிது". விமர்சகர் மணிகண்டன் கே.ஆர் எழுதிய விமர்சனத்தில், "இயக்குனர் கார்த்திக் சீனிவாசனின் *உடன்பால்* ஒரு விதிவிலக்காக சிறப்பாக உருவாக்கப்பட்ட அவல நகைச்சுவை நாடகப்படமாகும். இது நம்மை சிரிக்க வைக்கும் அதே வேளையில், ஒழுக்கம், நன்றியுணர்வு, அன்பு என்று வரும்போது தனிநபர்களின் தரம் மோசமடைவதைப் பற்றியும் சிந்திக்க வைக்கிறது". *தி இந்து* மற்றும் *நக்கீரன்* ஆகியவற்றின் விமர்சகர்களும் படத்திற்கு நேர்மறையான விமர்சனங்களை அளித்தனர்.

குறிப்புகள்
-----------

1. ↑  "Location Diaries: A magical learning experience". .
2. ↑  "Udanpaal release date: When and where to watch Gayathrie's dark comedy online". .
3. ↑  "Udanpaal Review: An innovative family drama that's wickedly humorous". .
4. ↑  "Review: 'Udanpaal'". 27 December 2022. .
5. ↑  "உடன்பால் Review: ஒரு வீடு... சில கதாபாத்திரங்கள்... நேர்த்தியான ஆக்கம் தரும் நிறைவான அனுபவம்!". .
6. ↑  ""பணத்துக்காக பெற்றோரை வதைக்கும் பிள்ளைகளுக்காக..." - 'உடன்பால்' விமர்சனம்". 27 December 2022. .
**எரிக்கு பிரபாகர்** (Eric Prabhakar) இந்தியாவைச் சேர்ந்த ஒரு தடகள விளையாட்டு வீரராவார். 1925 ஆம் ஆண்டு பிப்ரவரி மாதம் 23 ஆம் தேதியன்று இவர் பிறந்தார்.  100 மீ ஓட்டப்பந்தயங்களில் இந்தியாவின் சார்பாக இவர் விளையாடினார். 1948 ஆம் ஆண்டு நடைபெற்ற கோடைகால ஒலிம்பிக்கில் ஆண்களுக்கான 100 மீட்டர் போட்டியில் பங்கேற்று காலிறுதிக்கு வந்தார்.  ஆக்சுபோர்டு பல்கலைக் கழகத்தில் உரோட்சு நிதியுதவி பெற்று முதுகலைப் பட்டம் படித்த அறிஞராகவும் இவர் அறியப்படுகிறார். பர்மா- ஆயில் நிறுவனம் மற்றும் யுனெசுகோ நிறுவனம் ஆகியவற்றில் பணிபுரிந்தார், மேலும் இந்தியாவில் ஒரு தீவிர விளையாட்டு நிர்வாகியாகவும் இருந்தார்.

தனிப்பட்ட வாழ்க்கை
------------------

எரிக்கு பிரபாகர் 1925 ஆம் ஆண்டு பிப்ரவரி மாதம் 23 ஆம் தேதியன்று , விளையாட்டு மற்றும் கல்வித் துறையில் சாதனைகளுக்காக குறிப்பிடப்பட்ட ஒரு குடும்பத்தில் இவர் பிறந்தார். அவரது சகோதரர், ஈ.சி.பி பிரபாகர், துடுப்பாட்டம், வளைதடி பந்தாட்டம் மற்றும் தென்னிசு போட்டி ஆகியவற்றில் மாநிலத்தை பிரதிநிதித்துவப்படுத்தியுள்ளார். உயர் தரமதிப்பீடு பெற்ற ஓர் அதிகாரியாகவும் இருந்தார். 

சரோ என்ற பெண்ணை எரிக் பிரபாகர் மணந்தார். தம்பதியருக்கு தேவ், சதி மற்றும் ஜெய் ஆகிய மூன்று மகன்கள் உள்ளனர்.

தொழில்
------

பொருளாதாரத்தில் பட்டம் பெற்ற பிறகு, எரிக்கு பிரபாகர் இந்திய நிர்வாக சேவையில் நுழைவதற்கான வாய்ப்பைப் பெற்றார்.

போட்டிகள்
---------

| ஆண்டு | போட்டி | இடம் | நிலை | நிகழ்வு | குறிப்புகள் |
| --- | --- | --- | --- | --- | --- |
| Representing  இந்தியா |
| 1948 | Olympics | London, England | 6th, QF 4 | 100 m |  |

மேற்கோள்கள்
-----------

1. 1 2 3  "Eric Prabhakar passes away". *deccanherald.com*. .
2. ↑  "Eric Prabhakar Olympic Results". *sports-reference.com*. .
3. 1 2  Thyagarajan, S. (2011-09-12). "Eric made major contribution to Indian athletics" (in en-IN). *The Hindu*. பன்னாட்டுத் தர தொடர் எண்:0971-751X. .

புற இணைப்புகள்
--------------

* Eric Prabhakar at Olympedia
Vidhan Sabha constituencyவார்ப்புரு:SHORTDESC:Vidhan Sabha constituency

**சனத்நகர் சட்டமன்றத் தொகுதி** (*Sanathnagar Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். ஐதராபாத்தில் உள்ள 15 தொகுதிகளில் இதுவும் ஒன்று. இது செகந்திராபாது மக்களவைத் தொகுதியின் ஒரு பகுதியாகும்.

பாரத இராட்ரிய சமிதி கட்சியினைச் சார்ந்த தெலங்காணாவின் மேனாள் கால்நடை பராமரிப்பு, மீன்வளம் மற்றும் ஒளிப்பதிவுத் துறை அமைச்சரான தலசானி சீனிவாசு யாதவ், மூன்றாவது முறையாக இத்தொகுதியின் சட்டமன்ற உறுப்பினராகத் தேர்ந்தெடுக்கப்பட்டுள்ளார்.

தொகுதியின் பரப்பளவு
-------------------

சட்டமன்றத் தொகுதி தற்போது பின்வரும் பகுதிகளை உள்ளடக்கியது:

| அக்கம் |
| --- |
| சனத்நகர் |
| அமீர்பேட்டை |
| எஸ்.ஆர்.நகர் |
| பத்மாராவ் நகர் |
| மோண்டா சந்தை |
| பால்கம்பேட் |
| பான் பஜார் |
| பொது சந்தை |
| பேகம்பேட்டை (பகுதி) |
| ரஸ்த்ரபதி சாலை (பகுதி) |
|

சட்டமன்ற உறுப்பினர்கள்
----------------------

மேலும் பார்க்கவும்
------------------

* சனத்நகர்
* தெலங்காணா சட்டப் பேரவையின் தொகுதிகளின் பட்டியல்

மேற்கோள்கள்
-----------
**கடலூர் அரசு தலைமை மருத்துவக் கல்லூரி & மருத்துவமனை** தமிழ்நாட்டில் கடலூர் மாவட்டத்தில் உள்ள சிதம்பரம் நகரில் அமைந்துள்ள ஒரு அரசு மருத்துவக் கல்லூரி மற்றும் மருத்துவமனை ஆகும்

வரலாறு
------

ராஜா முத்தையா இன்ஸ்டிடியூட் ஆப் ஹெல்த் சயின்ஸ் 1980 ஆம் ஆண்டில் நிறுவப்பட்டு பல் மருத்துவ கல்லூரி துவங்கப்பட்டது. இரண்டாம் கட்ட வளர்ச்சியில், 1985 ஆம் ஆண்டு ராஜா முத்தையா மருத்துவக் கல்லூரி தொடங்கப்பட்டது. எம்.பி.பி.எஸ். மருத்துவ பாடப்பிரிவில் இந்திய மருத்துவ கவுன்சில் 125 இடங்களுக்கு அங்கீகாரம் அளித்தது. 125 மருத்துவ சேர்க்கைக்கான அங்கீகாரம் பெற்ற பின் மருத்துவக் கவுன்சில் 2003 ல் 150 இடங்களாக மேம்படுத்தப்பட்டது. மேலும் 18 முதுகலை மருத்துவ பட்டப் படிப்புகள் தொடங்கப்பட்டன. பின்னர் 10 டிப்ளமோ படிப்புகள் சேர்க்கப்பட்டன. மேலும் இயன்முறை மருத்துவ படிப்புகள்(MPT) ஐந்து வெவ்வேறு சிறப்பு பிரிவுகளில் தொடங்கப்பட்டன.

பெயர் மாற்றம்
-------------

2020 பிப்ரவரி மாதம் தமிழக சட்டமன்றத்தில் 2020-21 பட்ஜெட் தாக்கல் செய்யும்போது இராஜா முத்தையா மருத்துவக் கல்லூரியை கடலூர் மாவட்ட தலைமை அரசு மருத்துவக் கல்லூரி மருத்துவமனையாகப் பெயர் மாற்றம் செய்ய அறிவிக்கப்பட்டது

வசதிகள்
-------

இராஜா முத்தையா மருத்துவக் கல்லூரியில் அனைத்து வகை சிறப்புப் பிரிவுகளும் பெற்ற 1200 உயர் தர படுக்கை வசதிகள் கொண்ட மருத்துவக் கல்லூரி மருத்துவமனை உள்ளது. அதி நவீன வசதிகளுடன் கூடிய 24 மணி நேர ஆய்வக மற்றும் கதிரிய இமேஜிங் சேவை டாப்ளர், அல்ட்ராசவுண்ட், மாமோகிராஃபி, டிஜிட்டல் எக்ஸ்-ரே, சி-ஆர்ம், CT ஸ்கேன், எம்.ஆர்.ஐ போன்ற வசதிகளைக் கொண்டுள்ளது.

மேலும், **சிதம்பரம் அரசு காமராசர் மருத்துவமனை** தற்போது இந்த மருத்துவக் கல்லூரியுடன் இணைக்கப்பட்டுள்ளது

பாடப் பிரிவுகள்
---------------

இளங்கலைப் பாடப்பிரிவுகள்:

* M.B.B.S. மருத்துவம் மற்றும் அறுவை சிகிச்சை
* B.P.T. பிசியோதெரபி

முதுகலைப் பாடப்பிரிவுகள்:

* எம்.டி. மயக்க மருந்தியல்
* எம்.டி. உடற்கூறியல்
* எம்.டி. உயிரி-வேதியியல்
* எம்.டி. சமூக மருத்துவம்
* எம்.டி. தோல்,மேக நோய் மற்றும் லெப்ரசி
* எம்.டி. பொது மருத்துவம்
* எம்.டி. நுண்ணுயிரியல்
* எம்.டி. மகப்பேறியல்
* எம்.டி. குழந்தை நலவியல்
* எம்.டி. நோயியல்
* எம்.டி. மருந்தியல்
* எம்.டி. உடல் மருத்துவம் & மறுவாழ்வு
* எம்.டி. உடலியல்
* எம்.டி. ரேடியோ நோய் கண்டறிதல் / கதிர்வீச்சியல்
* எம்.டி. அவசர மருத்துவம்
* எம்.எஸ். உடற்கூறியல்
* எம்.எஸ். காது, மூக்கு மற்றும் தொண்டை
* எம்.எஸ். பொது அறுவை சிகிச்சை
* எம்.எஸ். கண் அறுவை சிகிச்சை
* எம்.எஸ். எலும்பு மூட்டு அறுவைச் சிகிச்சை
* எம்.பி.டி. எலும்புமுறிவுகள்
* எம்.பி.டி. நரம்பியல்
* எம்.பி.டி. கார்டியோ சுவாசம்
* எம்.பி.டி. பாடியட்ரிக்ஸ்
* எம்.பி.டி. விளையாட்டு

பட்டய மேற்படிப்புகள்:
மயக்கவியல், குழந்தைகள் நலம், தோல் நோய்கள், கண் சிகிச்சை, எலும்பு முறிவு போன்ற பிரிவுகளில் பட்டயப் படிப்புகள் வழங்குகிறது.

மேற்கோள்கள்
-----------

1. ↑   *சிதம்பரம் இராஜா முத்தையா மருத்துவக் கல்லூரியில் மாணவர்கள் போராட்டம்*. தினமணி நாளிதழ். 26th Aug 2020. .
2. ↑
**ஜஹானாரா பேகம்** ( *Jahanara Begum*, 23 மார்ச் 1614 – 16 செப்டம்பர் 1681) என்பவர் ஒரு முகலாய இளவரசியாவார். இவர் மொகலாய மன்னர் ஷாஜகானுக்கும் மும்தாஜ்க்கும் மூத்த மகளாக பிறந்தவர் ஆவார். இவர் நல்ல படிப்பாளியாகவும், சூபி ஞானநெறியை பின்பற்றுபவராகவும், கவிதை எழுதும் ஆற்றல் பெற்றவராகவும் இருந்தார். இவர் அரசு நிர்வாகத்தில் தனது தந்தை ஷாஜகானுக்கு உறுதுணையாக உதவிபுரிந்தார். ஷாஜகான் நாட்டின் முதல் பெண்மணி என்ற் அந்தஸ்தை ஜஹானாரா பேகத்திற்கு வழங்கினார். 1631 ஜூன் 17ல் மும்தாஜ் மறைந்தபோது அவருக்கு வயது 38. ஜஹானாரா பேகத்திற்கு வயது 17. மனைவியை இழந்த தந்தைக்கு ஆறுதலாக இருந்தார். இவர் திருமணம் செய்துகொள்ளவில்லை.

  

தனது சகோதரர் தாராவின் மீது அளவற்ற அன்பு கொண்டிருந்தார். 1644 மார்ச் 29 ல் தாரா -நாதிரா பானு திருமணத்தை முன்னின்று நடத்தினார். திருமண ஏற்பாடுகளின் போது எதிர்பாராவிதமாக இவர் முகத்தில் தீக்காயங்கள் ஏற்பட்டது. ஷாஜஹானாபாத் (பழைய டெல்லி ) உருவாக்கப்பட்டபோது அதில் முக்கியப் பங்காற்றினார். அவரது வடிவமைப்பில் உருவாக்கப்பட்டதுதான் தற்போதைய சாந்தினி சௌக் பகுதி. 1658ல் ஷாஜகான் உடல் நலிவுற்றபோது அவரது மகன்களிடையே பதவிப்போராட்டம் தொடங்கியது. ஜஹானாரா பேகம் தாராவை ஆதரித்தார். ஆனால் போட்டியில் வெற்றி பெற்றவர் ஔரங்கசீப். சிறையில் அடைக்கப்பட்ட தனது தந்தை ஷாஜகானுக்கு ஆறுதலாக இருந்தார் ஜஹானாரா பேகம். நாட்டின் முதல் பெண்மணி என்ற் அந்தஸ்தை மீண்டும் ஜஹானாரா பேகத்திற்கு வழங்கினார் ஔரங்கசீப். ஆனால் அதை பெரிதாக கருதாமல் தனது தந்தையின் நினைவாகவே வாழ்ந்து 1681ல் மறைந்தார் ஜஹானாரா பேகம்.

மேற்கோள்கள்
-----------

1. ↑  எனது இந்தியா, எஸ். ராமகிருஷ்ணன், டிசம்பர் 2012, விகடன் பிரசுரம், சென்னை
புவிக்கு சமமான கோள்கள் பூமி , வெள்ளி, செவ்வாய் ,புதன் அதன் உண்மையான வடிவம் மற்றும் வண்ணத்தில்
**புவிக்கு சமமான கோள்கள்** (terrestrial planet) என்பது சிலிகேட்டு பாறைகள் மற்றும் உலோகங்களால் ஆன கோள்கள் ஆகும். இவை சூரியக் குடும்பத்தில் சூரியனுக்கு மிக அருகிலுள்ள கோள்கள் ஆகும். இந்த பெயர் இலத்தீன் மொழியிலிருந்து வந்தது, அதாவது இலத்தீன் மொழியில் டெர மற்றும் டெள்லுஸ் (Terra மற்றும் Tellus), என்பது புவியினைக் குறிக்கும். எனவே terrestrial planet (புவிக்கு சமமான கோள்கள்) என ஆங்கிலத்தில் அழைக்கிறார்கள்.  

இந்த கோள்களின் மேற்பரப்பு நீரியம், ஈலியம் போன்ற வாயுக்கள் மற்றும் பனிக்கட்டியால் அமையாமல் ஒரு திடமான பகுதியாக புவியின் புவியோடு போன்று அமைய வேண்டும்.  

கெப்லர் விண்கலம் அனுப்பிய தகவல்களின் படி, 40 பில்லியன், புவிக்கு சமமான அளவுடைய கோள்கள் மற்றும் செங்குறுமீன்கள்  பால் வழி நாள்மீன்பேரடையில் (Milky way galaxy) உயிரினங்களின் வாழ தகுதியான பிரதேசத்தில் இருக்கின்றன என 4 நவம்பர் 2013 அன்று வானியலாளர்கள் தகவல் தந்துள்ளனர். இதில் 11 பில்லியன் கோள்கள் சூரியன் போன்ற விண்மீன்களை சுற்றி வருகின்றன. இதில் புவிக்கு அருகிலுள்ள கோள்களை புவியிலிருந்து ஒளியின் வேகமான ***299 792 458 மீ / விநாடியில்*** பயனித்தால் 12 வருடங்களில் அந்த கோள்களை அடைய முடியும் என கருதப்படுகிறது.

அமைப்பு
-------

இதன் அமைப்பு தோரயமாக புவியின் அமைப்பை பெற்றிருக்கும், அதற்கும் ஒரு உலோக உட் கருவம் (பெரும்பான்மையாக இரும்பு தனிமங்கள் நிறைந்தது) , கருவம் மூடகத்தினால் சூழப்பட்டு இருக்கும். புவிக்கு சமமான கோள்களில்  பள்ளத்தாக்குகள் , விண்கல் வீழ் பள்ளம், மலைகள், எரிமலைகள் இருக்கும்.

சூரிய குடும்பத்திலுள்ள புவிக்கு சமமான கோள்கள்
---------------------------------------------

சூரிய குடும்பத்தில், நான்கு புவிக்கு சமமான கோள்கள் உள்ளன அவை பூமி , வெள்ளி, செவ்வாய் , புதன். இதில் பூமியில் மட்டும் தான் நீர்க்கோளம்(Hydrosphere) உள்ளது. சூரியக் குடும்பம் உருவான காலகட்டங்களில் நிறைய புவிக்கு சமமான கோள்கள் இருந்திருக்கும், ஆனால் கோள்களின் ஈர்ப்பு விசை காரணமாக நிகழ்ந்த தொடர்ச்சியான மோதல்களின் விளைவாக இவை இணைந்து இப்போது 4 கோள்கள் மட்டுமே உள்ளது.
சிரிஸ், புளூட்டோ போன்ற குறுங்கோள்(Dwarf planets) மற்றும் பெரிய வின்கற்கள் போன்றவை திடமான தரைப்பகுதியை உடையவை. ஆனால் அதில் பெருமளவு பனியினால் ஆனவை.
Bilateria 

**அய்னான் முயல்** (ஆங்கிலப்பெயர்: **Hainan Hare**, உயிரியல் பெயர்: **Lepus hainanus**) என்பது சீனாவின் அய்னான் தீவில் காணப்படும் ஒருவகை முயல் இனம் ஆகும்.

விளக்கம்
--------

இது ஒரு சிறிய முயல் இனம் ஆகும். இதன் உடலின் நீளம் 40 சென்டிமீட்டருக்கும் குறைவாகவே உள்ளது. இதன் எடை வெறும் 1.5 கிலோகிராம் ஆகும். இதன் தலை சிறியதாகவும் உருண்டையாகவும் இருக்கும். இது நீளமான காதுகளை கொண்டிருக்கும். இதன் காதுகளின் நீளமானது இதன் பின்னங்கால்களின் நீளத்தை விட அதிகம். வாலின் மேல் பகுதி கருப்பு நிறத்திலும், கீழ்ப்பகுதி வெள்ளை நிறத்திலும் காணப்படும். மற்ற பெரும்பாலான முயல்களை விட இதன் ரோமமானது பல வண்ணங்களில் காணப்படும். இதன் முதுகு பழுப்பான கருப்பு மற்றும் வெள்ளை நிறத்திலும், வயிறு வெள்ளை நிறத்திலும், பக்கவாட்டு ரோமங்கள் பழுப்பான மஞ்சள் மற்றும் பழுப்பான வெள்ளை நிறங்களின் கலவையாகவும், மற்றும் இதன் கால்கள் அடர் பழுப்பு நிறத்திலும் காணப்படும்.

உசாத்துணை
---------

1. ↑  Smith, A.T.; Johnston, C. (2016). "*Lepus hainanus*". *செம்பட்டியல்* (பன்னாட்டு இயற்கைப் பாதுகாப்புச் சங்கம்) **2016**: e.T11793A45177783. doi:10.2305/IUCN.UK.2016-3.RLTS.T11793A45177783.en.. பார்த்த நாள்: 27 December 2017.
**ரட்டிஹள்ளி நாகேந்திர சுதர்சன்** (2 மே 1939 - 8 செப்டம்பர் 2017) என்பவர் ஒரு இந்திய நடிகரும், தயாரிப்பாளரும் ஆவார். இவர் முதன்மையாக கன்னடத் திரைப்படங்களில் பணியாற்றினார். இவர் தமிழ், இந்தி, தெலுங்கு, மலையாளம் ஆகிய தொழித் திரைப்படங்களிலும் நடித்துள்ளார்.  ஐந்து தசாப்தங்களுக்கும் மேலாக நீடித்த அவரது வாழ்க்கையில், அவர் 250 க்கும் மேற்பட்ட படங்களில் நடித்துள்ளார்.

தனிப்பட்ட வாழ்க்கை
------------------

ஆர்.என்.சுதர்சன் மூத்த நடிகரான ஆர். நாகேந்திர ராவின் மகன் ஆவார். இவரது அண்ணன் ஆர். என். ஜெயகோபால் (இறப்பு 2008) பிரபல பாடலாசிரியர் இன்னொரு அண்ணனான ஆர். என். கே. பிரசாத் (இறப்பு 2012) பிரபல ஒளிப்பதிவாளர் ஆவார். இவர் நடிகை ஷைலஸ்ரீயை திருமணம் செய்து கொண்டார்.

தொழில்
------

1961 ஆம் ஆண்டில், *விஜயநகரத வீரபுத்ரா* படத்தில் தன் 21 வயதில் கன்னடத் திரைப்படத் துறையில் முன்னணி நடிகராக சுதர்சன் நுழைந்தார். 60 படங்களுக்கு மேல் கதாநாயகனாக நடித்த இவர் பின்னர் எதிர்மறை பாத்திரங்களில் நடித்தார். 

சுதர்சன் 2009-10 ஆம் ஆண்டின் மதிப்புமிக்க டாக்டர் ராஜ்குமார் வாழ்நாள் சாதனையாளர் விருது அளிக்கபட்டு கௌரவிக்கப்பட்டார்.

இறப்பு
------

இவர் 8 செப்டம்பர் 2017 அன்று தன் 78வது வயதில் சிறுநீரக நோயால் இறந்தார்

திரைப்படவியல்
-------------

### திரைப்படங்கள்

 

#### தமிழ்

### தொலைக்காட்சி

* *மர்மதேசம்* - ருங்கராஜனாக ராகசியம்
* *மாயா மச்சிந்திரா*
* பிரம்மராக்ஷஸனாக *வேலன்*
* *மரகத வீணை*
* *அக்னிசாக்ஷி*
* *மை டியர் பூதம்* லி ஸ்வானாக (முக்கிய எதிரி)

மேற்கோள்கள்
-----------

வெளி இணைப்புகள்
---------------




1. ↑  "Kannada actor RN Sudarshan dies at 78 in Bengaluru". .
2. ↑  "Committed to acting". .
3. ↑  "Veteran Sandalwood actor, producer RN Sudarshan passes away at 78 in Bengaluru". *Bangalore Mirror*. .
4. ↑  "Actor and producer RN Sudarshan dies at 78". 8 September 2017. .
5. ↑  "Veteran actor R.N. Sudarshan no more". .
பகுதிக் கதிரவமறைப்பு (partial solar eclipse) 2051, ஏப்பிரல் 11, செவ்வாய் அன்று நிகழும். புவிக்கும் சூரியனுக்கும் இடையில் நிலா செல்லும்போது கதிரவமறைப்பு ஏற்படுகிறது, இதனால் புவியில் உள்ள பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் நிழலின் மையம் புவியைத் தவறவிடும்போது புவியின் முனைப் பகுதிகளில் ஒரு பகுதி கதிரவமறைப்பு ஏற்படுகிறது.

நிலாவின் குடை நிழல் புவியின் வடமுனைக்குகுச் சற்று மேலே செல்லும். 21ம் நூற்றாண்டில் ஏற்படும் மிகப்பெரிய பகுதி கதிரவமறைப்பு இதுவாகும். 

பகுதி கதிரவமறைப்பின் பெருமக் கட்டம் (0.98) பேரண்ட்சு கடலில் பதிவு செய்யப்படும். இந்த கிரகணம் ஐரோப்பாவின் வடகிழக்கு, ஆசியா முழுமை, வடக்கே கனடா, கிரீன்லாந்து, அமெரிக்க மாநிலமான அலாசுக்காவில் எல்லா இடங்களிலும் காணப்படும்.

தொடர்புடைய கதிரவமறைப்புகள்
--------------------------

### கதிரவமறைப்புகள் 2051–2054

இந்தக் கதிரவமறைப்பு ஓர் அரையாண்டுத் தொடரின் பகுதியாகும்.  ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும் வார்ப்புரு:Solar eclipse set 2051–2054

| கதிரவமறைப்புகள்2051 முதல் 2054 வரை நிகழும். |
| --- |
| ஏறுமுகக் கணு |  | இறங்குமுகக் கணு |
| Saros | படம் | சாரோசு | படம் |
|
| 120 | April 11, 2051Partial | 125 | October 4, 2051Partial |
| 130 | March 30, 2052Total | 135 | September 22, 2052Annular |
| 140 | March 20, 2053Annular | 145 | September 12, 2053Total |
| 150 | March 9, 2054Partial | 155 | September 2, 2054Partial |

### சாரோசு 120

சாரோசு 120 என்பது, ஒவ்வொரு 18 ஆண்டுகள், 11 நாட்களில் மீள நிகழும்.  இதில் 71 நிகழ்வுகள் அமையும்.  இந்தத் தொடர் கிபி 933, மே 27 அன்று பகுதி கதிரவமறைப்புடன் தொடங்கி, 1059, ஆகத்து11 அன்று வலய கதிரவமறைப்புடன் முடிந்தது. இதில் 1510, மே 8 முதல் 1546, மே 29 வரை மூன்று கலப்புக் கதிரவமறைப்புகள் நிகழ்ந்தன. முழு கதிரவமறைப்புகள் 1564, சூன் 8 முதல் 2033, மார்ச்சு 30 வரை முழு கதிரவமறைப்புகள் ஏற்பட்டன. இந்தத் தொடர் தனது71 ஆம் நிகழ்வில் பகுதிக் கதிரவமறைப்பாக 2195, சூலை 7 அன்று முடிவுறும். இதில் மிகநெடிய முழு கதிரவமறைப்பு 2 மணித்துளி, 50 நொடிகளுக்கு 1997, மார்ச்சு 9 இல் நிகழும். அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகிறது.  வார்ப்புரு:Solar Saros series 120

| தொடரின் நிகழ்வுகள் 55–65 1901 முதல் 2100 வரை ஏற்படும் |
| --- |
| 55 | 56 | 57 |
| January 14, 1907 | January 24, 1925 | February 4, 1943 |
| 58 | 59 | 60 |
| February 15, 1961 | February 26, 1979 | March 9, 1997 |
| 61 | 62 | 63 |
| March 20, 2015 | March 30, 2033 | April 11, 2051 |
| 64 | 65 |
| April 21, 2069 | May 2, 2087 |

மேற்கோள்கள்
-----------

வெளி இணைப்புகள்
---------------

* http://eclipse.gsfc.nasa.gov/SEplot/SEplot2051/SE2051Apr11P. GIF
குடபுலம் (தற்கால கேரளம்)
சங்ககாலச் சேரநாட்டின் ஒரு பகுதியாக விளங்கியது குடநாடு. அதில் வாழ்ந்த மக்கள் **குடவர்** எனப்பட்டனர்.

'குடபுலம்' என்பது சேரநாடு.

குடதிசை என்பது மேற்குத் திசையைக் குறிக்கும் தமிழ்ச்சொல். சேர நாட்டைக் 'குடபுலம்' என்பர். இமயவரம்பன் நெடுஞ்சேரலாதன், குடநாட்டை வென்று அதன் ஆட்சியைக் கைப்பற்றியவர்கள்.

கரிகாலனின் வெற்றிகளைக் கண்டு குடவர்-மக்கள் சோர்ந்து கூம்பிப்போயினராம். 

குடவர்-மக்கள் வேங்கட அரசன் புல்லி நாட்டிலும் வாழ்ந்தனர். அவர்கள் பொங்கல் சோறும், ஆவின் பாலும் தந்து விருந்தினர்களைப் பேணும் பழக்கமுடையவர். 

சேரன் செங்குட்டுவன்,  ஆடுகோட்பாட்டுச் சேரலாதன்,  சேரமான் யானைக்கட்சேய் மாந்தரஞ்சேரல் இரும்பொறை  ஆகியோர் ’குடவர் கோ’, அல்லது ‘குடவர் கோமான்’ எனப் போற்றப்படிகின்றனர்.

குன்றத்தில் குரவையாடும் சேரநாட்டு மகளிர் ‘வில் எழுதிய இமயத்தொடு கொல்லி ஆண்ட குடவர் கோ’வை ஆட்டத்தை முடிக்கும்போது பொதுப்பட வாழ்த்துகின்றனர்.

இவற்றையும் காண்க
----------------

* சங்க கால நாட்டுமக்கள்
* குடவர் கோமான்

அடிக்குறிப்பு
-------------

1. ↑  பட்டினப்பாலை 276
2. ↑  அகநானூறு 393-16
3. ↑  சிலப்பதிகாரம் 27-64, 227,
4. ↑  பதிற்றுப்பத்து 55-9 பதிகம் 5-2,
5. ↑  புறநானூறு 17-40
6. ↑  சிலப்பதிகாரம் 24-19-34,
ஐக்கிய இராச்சியம் மற்றும் தமிழ்நாடு தேர்வு முறையில் **தனிப்பட்ட தேர்வர்** (இலங்கை வழக்கு: **தனிப்பட்ட பரீட்சார்த்தி**) (*private candidate*) என்பவர் பள்ளி அல்லது கல்லூரிகளில் மாணவராக இல்லாத ஒருவர் அரசுப் பொதுத் தேர்வுகளை எழுதுபவர்கள் ஆவர். இவர்கள் சுயமாகவோ அல்லது தனியார் பயிற்சி மையங்களின் மூலம் பயிற்சி பெற்று இத்தகைய தேர்வினை எழுதுவார்கள். தமிழ்நாட்டில், பள்ளி கல்லூரிகளில் பயிலும் மற்ற மாணவர்கள் எழுதும் அனைத்துப் பாடங்களையும் எழுதுவார்கள். இவர்கள் வழிகாட்டும் மையத்தின் (குறிப்பிட்ட பள்ளிகள்) மூலம் தேர்விற்கு விண்ணப்பிக்கலாம்.

பரவலாக அறியப்படும் ஆங்கில தேர்வு வாரியங்கள் - *AQA, OCR*, மற்றும் *Edexcel* - ஆகியன தனிப்பட்ட தேர்வர்களை ஏற்றுக்கொள்கின்றன. *CAIE* தனிப்பட்ட தேர்வர்களையும் ஏற்றுக்கொள்கிறது. *AQA* தனிப்பட்ட தேர்வர்களை ஐக்கிய இராச்சியத்திற்கு வெளியே தேர்வு எழுத அனுமதிப்பதில்லை.

வடக்கு அயர்லாந்தின் *CCEA* இத்தகைய மாணவர்களை *வெளி தேர்வர்* என்ற பொருட்பட அழைக்கிறது.

மேற்கோள்கள்
-----------

1. ↑  *பரீட்சாத்தியின் / மாணவரின் பிரகடனம்* (PDF)
2. ↑  "tndge faq". .

வெளி இணைப்புகள்
---------------

* தனிப்பட்ட தேர்வர்கள்- AQA
* தனிப்பட்ட தேர்வர்கள்- Edexcel
* தனிப்பட்ட தேர்வர்கள்- OCR
* தனிப்பட்ட தேர்வர்கள்- எடுகாஸ்
* தனிப்பட்ட தேர்வர்கள்- CAIE
**சுனில் குமார்** (11 ஜனவரி 1966 – 4 மார்ச் 2007) இந்தியாவின் 14வது மக்களவை உறுப்பினராக இருந்தார், கிழக்கு மாநிலமான சார்க்கண்டில் உள்ள ஜாம்ஷெட்பூர் தொகுதியை பிரதிநிதித்துவப்படுத்துகிறார். ஜார்கண்ட் முக்தி மோர்ச்சா (ஜேஎம்எம்) அரசியல் கட்சியின் பொதுச் செயலாளராக இருந்தார். இவர் கம்யூனிச சித்தாந்தத்திற்கு துணையாக இருந்த நக்சலைட் கிளர்ச்சியாளர்களால் படுகொலை செய்யப்பட்டார்.

தொடக்க கால வாழ்க்கை
-------------------

  

மகதோ குட்மி குடும்பத்தைச் சேர்ந்தவர். 2003 ஆம் ஆண்டில், ஜார்கண்ட் ஆளுநரைச் சந்தித்த ஒரு குழுவில் இவர் ஒரு அட்டவணைப் பழங்குடியினராக அங்கீகாரம் கோரினார்.

அரசியல் வாழ்க்கை
----------------

இவர் ஜார்க்கண்ட் முக்தி மோர்ச்சா கட்சியின் பொதுச் செயலாளராக இருந்தவர் ஆவார். இவர் 2004 இந்தியப் பொதுத் தேர்தலில் மக்களவைக்குத் தேர்ந்தெடுக்கப்பட்டார்; இவரோடு போட்டியிட்ட பாரதிய ஜனதா கட்சியின் அபா மஹதோ இரண்டாவது இடத்தைப் பிடித்தார்.  மார்ச் 4, 2007 அன்று, கிழக்கு சிங்பூம் மாவட்டத்தில் உள்ள காட்சிலா அருகே, இந்து பண்டிகையான ஹோலியைக் குறிக்க ஏற்பாடு செய்யப்பட்ட உள்ளூர் கால்பந்து போட்டியில் கலந்துகொண்டபோது கம்யூனிஸ்ட் கிளர்ச்சியாளர்களால் சுட்டுக் கொல்லப்பட்டார். தாக்குதல் நடத்தியவர்கள் ஜார்க்கண்ட் முக்தி மோர்ச்சா கட்சியின் காட்சிலா தொகுதி செயலாளர் பிரபாகர் மகதோ மற்றும் இரண்டு  அல்லது நான்கு  சுனில் மகதோவின் மெய்க்காவலர்களையும் கொன்றனர். மூன்று பெண்கள் உட்பட தோராயமாக 30 பேர் இத்தாக்குதலை நடத்தியுள்ளனர்.

மேற்கோள்கள்
-----------

1. ↑  Arun Kumar Thakur (14 August 2003). "Kurmis in tribal status cry". *The Telegraph* (Kolkata). . 
[*தொடர்பிழந்த இணைப்பு*]
2. 1 2  "Sunil Mahto murder case: Police to take naxal leader Ranjit Pal into remand". *The Avenue Mail*. 29 January 2017. .
3. ↑  "JMM MP Mahato shot dead by naxals". *The Hindu*. 5 March 2007. .
4. ↑  "Maoists in Holi mask murder MP". *The Telegraph* (Kolkata). 5 March 2007. .

வெளி இணைப்புகள்
---------------

* இந்திய நாடாளுமன்றத்தின் இணையதளத்தில் முகப்புப் பக்கம்
வானலைக் கட்டுப்பாட்டு வானூர்தியொன்றைப் பறக்கவிடும் காட்சி
**வானலைக் கட்டுப்பாட்டு வானூர்தி** (*Radio-controlled aircraft*) என்பது, கையில் வைத்து இயக்கக்கூடிய அலைபரப்பி ஒன்றைப் பயன்படுத்தி நிலத்தில் இருந்து தொலைக் கட்டுப்பாட்டு முறை மூலம் இயக்கப்படும் சிறிய பறக்கும் இயந்திரம் ஆகும். அலைபரப்பி வானூர்தியில் பொருத்தப்படும் அலைவாங்கியுடன் தொடர்புகொள்ளும். அலைவாங்கி, தான் பெறும் சமிக்ஞைகளுக்கு ஏற்ப பணிப்புப் பொறியமைப்புக்கு சமிக்ஞைகளை அனுப்பும். இங்கிருந்து கட்டுப்பாட்டு மேற்பரப்புகளுக்குச் செல்லும் கட்டளைகளுக்கு அமைய வானூர்தியின் திசை மாற்றப்படும்.

2000 ஆவது ஆண்டுக்குப் பின்னர், இயக்கிகள், மின்கலங்கள், மின்னியற் கருவிகள் ஆகியவற்றின் செலவு, நிறை, செயற்பாடு, திறன் ஆகியவற்றில் ஏற்பட்ட முன்னேற்றம் காரணமாக வானலைக் கட்டுப்பாட்டு வானூர்தி பறக்கவிடுதல் ஒரு பொழுதுபோக்காகப் பெருமளவு வளர்ச்சியடைந்துள்ளது. அறிவியல், அரசாங்க, இராணுவ அமைப்புக்களும், பரிசோதனைகளுக்கும், காலநிலைத் தகவல்களைப் பெறுவதற்கும், வானியக்கவியல் மாதிரிகளைப் பரிசோதிப்பதற்கும் இவ்வகை வானூர்திகளைப் பயன்படுத்துகின்றன. ஆளில்லா வானூர்திகள் அல்லது வேவு விமானங்கள் காணொளிகளை எடுக்கக்கூடிய திறன் கொண்டவையாகவும் உருவாக்கப்படுகின்றன. இவற்றில் ஆயுதங்களும் பொருத்தப்படுவது உண்டு.

வரலாறு
------

19 ஆம் நூற்றாண்டின் பிற்பகுதியில் புழக்கத்தில் இருந்த ஐதரசன் நிரப்பிய வகை வான்கப்பல்களே மின்னியல் அடிப்படையில் கட்டுப்படுத்தப்பட்ட வானூர்திகளுக்கான தொடக்க எடுத்துக்காட்டுகள். இசை நிகழ்ச்சிகளின்போது அரங்கங்களைச் சுற்றி இவை பறக்கவிடப்பட்டன. அடிப்படையான பொறியுமிழ் வானலைச் சமிக்ஞைகளைப் பயன்படுத்தி இவை இயக்கப்பட்டன.

மேற்கோள்கள்
-----------

1. ↑  services, Tribune news. "Chinese warship seized Navy underwater drone, U.S. says". *chicagotribune.com*.. பார்த்த நாள்: 10 January 2017.
2. ↑  Boddington, David (2004). *Radio-Controlled Model Aircraft*. Crowood Press. பன்னாட்டுத் தரப்புத்தக எண்:1-86126-679-0. .  Chapter 1.

China RC Brand Freewing RC jet
**ஆசாத் சமான்** ( Azad Zaman) இந்தியாவைச் சேர்ந்த ஓர் அரசியல்வாதியாவார். வங்காள அரசியல்வாதியான இவர் மருத்துவராகவும் சமூக சேவகராகவும் அறியப்படுகிறார். மேற்கு கரோ இல்சு மாவட்டத்தில் உள்ள இராச்பாலா சட்டமன்றத் தொகுதியிலிருந்து தேர்ந்தெடுக்கப்பட்டு மேகாலயா சட்டமன்றத்தின் உறுப்பினராக இருந்தார்.

வாழ்க்கை
--------

ஆசாத் சமான் 1974 ஆம் ஆண்டு மேகாலயாவில் பெங்காலி முசுலிம் குடும்பத்தில் அல்காச்சு சூரத் சமானின் மகனாகப் பிறந்தார்.. மருத்துவராக இருந்த இவர், பின்னர் அரசுப் பணியில் சேர்ந்தார். இவரது மனைவி தொழிலில் ஆசிரியராக உள்ளார்,  மேற்கு கரோ மலைகளில் உள்ள போவாபரி,பகுதியில் வசித்து வந்தனர். 

2013 ஆம் ஆண்டு நடைபெற்ற மேகாலயா சட்டப் பேரவைத் தேர்தலில் இராச்பாலாவுக்காக சுயேச்சை அரசியல்வாதியாகப் போட்டியிட்டார், ஆனால் அசாகெல் சிராவிடம் தோல்வியடைந்தார். பின்னர் இந்திய தேசிய காங்கிரசு கட்சியில் சேர்ந்தார்,  2018 ஆம் ஆண்டு நடைபெற்ற மேகாலயா சட்டமன்ற தேர்தலில் சிராவை தோற்கடித்தார்.

இறப்பு
------

47 வயதில் மாரடைப்பு காரணமாக 4 மார்ச் 2021 அன்று ஆசாத் சமான் இறந்தார்  மனைவி, இரண்டு மகள்கள் மற்றும் ஒரு மகன் கொண்டது இவர் குடும்பமாகும்

மேற்கோள்கள்
-----------

1. ↑  "Dr Azad Zaman". .
2. ↑  "Dr Azad Zaman". .
3. ↑  "AZAD ZAMAN". .
4. ↑  "Azad Zaman(Indian National Congress(INC)):Constituency- RAJABALA(WEST GARO HILLS) - Affidavit Information of Candidate:". .
5. ↑  Meghalaya: Congress MLA from Rajabala Azad Zaman passes away
6. ↑  "Thousands bid farewell to Rajabala MLA Azad Zaman". *Shillong Times*. 5 March 2021. .
**ஜாதவேதம்** (சமக்கிருதம்: जातवेद) என்பது வேத சமசுகிருதச் சொல்லானது, வேதகால நெருப்புக் கடவுளான அக்னியின் ஒரு குறிப்பிட்ட வடிவம்/பெயர்ச்சொல் ஆகும்.

விளக்கம்
--------

வேத காலத்தின் பிற்பகுதியில் தோன்றிய ஒரு பாரம்பரியத்தில், (ஆனால் ஏற்கனவே ரிக்வேதத்தில் குறிப்பிடப்பட்டுள்ளது) அக்னிக்கு மூன்று வடிவங்கள் உள்ளன: ஒரு விண்வெளி வடிவம் (சூரியன் மற்றும் நட்சத்திரங்களின் நெருப்பு), ஒரு காற்று வெளி வடிவம் (மின்னல் மற்றும் தாவரங்களின் உயிர் சக்தி என்று அழைக்கப்படுகிறது. 'நீரின் குழந்தை/கரு'), மற்றும் ஒரு நிலவியல் வடிவம் (எ.கா. வழிபாட்டில் உள்ள பலிபீட நெருப்பு). இந்த திட்டத்தில், ஜாதவேதம் ( நிறைய பெயர்ச்சொல் ) நிலப்பரப்பில் காணப்படும் நெருப்புகளின் வகைப்பாட்டைக் குறிக்கிறது (அதாவது அடுப்பு நெருப்பு, சூளை நெருப்பு மற்றும் பல), ஆனால் குறிப்பாக — *ஜாதவேதமாக* — அக்னியை பலிபீட நெருப்பாகக் குறிக்கிறது.

பலிபீட நெருப்பு போன்ற அந்த அம்சத்தில், அக்னி-ஜாதவேதம் அவரது வழிபாட்டாளர்கள் அனைத்து இருப்பு ( *ஜாதா* ) பற்றிய அறிவு / ஞானம் / புரிதல் ( *வேதம்* ) பெறுவதற்கான வழிமுறையாக உணரப்பட்டது. ஒரு நீட்டிக்கப்பட்ட பொருளில், பலிபீட நெருப்பு/அக்னி-ஜாதவேதம் வேதங்களைத் தோற்றுவித்த உத்வேகத்தின் அடித்தளம் என்றும் உணரப்பட்டது.

இந்த வார்த்தையின் துல்லியமான உணர்வு மிக ஆரம்பத்திலேயே தொலைந்துவிட்டதாகத் தோன்றுகிறது,  மேலும், பிற்கால வேதங்கள் மற்றும் பிராமணர்களின் வர்ணனைகளில் ஜாதவேதங்களின் தன்மை பற்றிய பல ஊகங்கள் உள்ளன. இந்த வார்த்தை ஐந்து வழிகளில் விளக்கப்பட்டுள்ளது:  (1) உருவாக்கப்பட்ட அனைத்து உயிரினங்களையும் அறிவது; (2) அனைத்து உயிரினங்களையும் அல்லது இருக்கும் அனைத்தையும் உடைமையாக்கிக் கொள்வது; (3) உருவாக்கப்பட்ட உயிரினங்களால் அறியப்படுகிறது; (4) *வேதங்களை* உடைமையாக்குதல், செல்வங்கள்; (5.) *வேதங்களை* வைத்திருத்தல், ஞானம். இன்னும் கூடுதலான வழித்தோன்றல்கள் மற்றும் விளக்கங்கள் பிராமணங்களில் காணப்படுகின்றன.

வேதத்திற்குப் பிந்தைய இலக்கியங்களில், இந்த வார்த்தை சிவனின் அடைமொழியாகவும் பயன்படுத்தப்படுகிறது.

பிரம்ம புராணத்தின் படி, ஜாதவேதா சடங்கு பிரசாதம் செய்த அக்னியின் சகோதரராகவும் குறிப்பிடப்படுகிறது.

மேற்கோள்கள்
-----------

1. 1 2 3  Dowson, John (1888), "Jatavedas", *A classical dictionary of Hindu mythology and religion, geography, history, and literature*, London: Trübner.
2. ↑  Puran, Brahma (in Hindi). *Sankshipt Brahma puran*. Geeta press. பக். 171.
அரசியல் பேரணியில் மயூக் மகர்
**மயூக் மகர் (Mayukh Mahar)** இந்தியாவைச் சேர்ந்த ஓர் அரசியல்வாதியாவார். உத்தரகாண்ட் மாநில சட்டமன்றத்தில் பித்தோராகர் சட்டமன்றத் தொகுதியில் போட்டியிட்டு தற்போதைய பிரதிநிதியாக உள்ளார். உத்தராண்ட மாநில அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். பித்தோராகர் மாநில சட்டமன்ற தொகுதியை பிரதிநிதித்துவப்படுத்தி சட்டமன்ற உறுப்பினராகத் தேர்ந்தெடுக்கப்பட்டார். இன ரீதியாக, இவர் ஒரு குமாவோனி மற்றும் ஒரு சத்திரிய இராசபுத்திரர் என அறியப்படுகிறார்.. கடந்த 2012-ஆம் ஆண்டு முதல் முறையாக பித்தோராகர் தொகுதியில் போட்டியிட்டு தேர்ந்தெடுக்கப்பட்டார். பின்னர், 2017 ஆம் ஆண்டு நடைபெற்ற சட்டசபை தேர்தலில், பிரகாசு பந்திடம் தோல்வியடைந்தார்.  அதன்பிறகு, 2022 ஆம் ஆண்டு நடைபெற்ற உத்தரகாண்ட் சட்டப் பேரவைத் தேர்தலில், பாரதிய சனதா கட்சியைச் சேர்ந்த சந்திர பந்தை தோற்கடித்து மீண்டும் ஆட்சிக்கு வந்தார்.

மேற்கோள்கள்
-----------

1. ↑  "Mayukh Mahar(Indian National Congress(INC)):Constituency- PITHORAGARH(PITHORAGARH) - Affidavit Information of Candidate:". .
2. ↑  "PRAKASH PANT Won with 32941 votes - 2017 Pithoragarh - Uttarakhand Assembly Election Winner, LIVE Results & Latest News: Election Dates, Polling Schedule, Election Results & Live Election Updates | India.com". .
3. ↑  "Pithoragarh Election Result 2022 LIVE: Pithoragarh MLA Election Result & Vote Share - Oneindia". .
**தொல்புரம்** (*Tholpuram*), இலங்கையின் யாழ்ப்பாண மாவட்டத்தில் உள்ள வலிகாமம் மேற்குப் பிரதேச செயலாளர் பிரிவுக்குள் அடங்கியுள்ள ஒரு ஊர் ஆகும். இவ்வூர் தொல்புரம் கிழக்கு, தொல்புரம் மத்தி, தொல்புரம் மேற்கு என மூன்று பிரிவுகளாக உள்ளது. யாழ்ப்பாணம்-மானிப்பாய்-காரைநகர் வீதியில் சித்தன்கேணி, சுழிபுரம் ஆகிய ஊர்களுக்கு இடையே அமைந்துள்ள இவ்வூர் யாழ்ப்பாண நகரில் இருந்து ஏறத்தாழ 15.5 கிமீ தொலைவில் உள்ளது. இவ்வூருக்கு வடக்கில் சுழிபுரம், ஆகிய ஊர்களும், கிழக்கில் சித்தன்கேணி, வட்டுக்கோட்டை ஆகிய ஊர்களும், தெற்கில் மூளாயும், மேற்கில் சுழிபுரமும் உள்ளன.

பண்டை நாளிலே தொல்புரம் என்பது சுழிபுரம், மாதகல், திருவடிநிலை, பொன்னாலை, சங்கானை, வட்டுக்கோட்டை, பண்டத்தரிப்பு, சங்கரத்தை ஆகிய பகுதிகளை உள்ளடக்கிய ஒரு பெரும் பகுதியாக இருந்தது.

வரலாறு
------

தொல்புரத்தின் குறிச்சிப்பெயர்களாக வழக்கம்பரை, வீராவத்தை, சத்தியக்காடு, காளாவிக்காடு, பத்தானைக்கேணி, இந்திராயன் வயல், மன்னன் தோட்டம், நாகதோட்டம், சித்திராயன் குடியிருப்பு என்பன அமைந்துள்ளன.

வழக்கு+அம் +பரை =வழக்கம்பரை வழக்காடிய மன்று இருந்தவிடம் வழக்கம்பரை எனப்பெயர் பெற்றது. போர் வீரர்கள் வாழ்ந்த இடம் வீராவத்தை என பெயர் பெற்றது. விசாரணை செய்து தீர்ப்பு வழங்கப்பட்டு சத்தியம் கேட்கப்பட்ட இடம் சத்தியக்காடு எனவும், காவற்படையினர் வாழ்ந்த பகுதி (காலாற்படை+காடு) காலாவிக்காடு எனவும் வழங்கலாயிற்று. இங்கு பாணாவெட்டிக்குளம் (பாணன்+வெட்டு+குளம்), பத்தானைக்கேணி (பத்து+யானை+கேணி) என்பனவும் இப்பகுதிக்கு வரலாற்றுப்பழமையைக் கூறுகின்றன. யாழ்பாடி முதன் முதலாக வெட்டுவித்த குளமே 'பாணன் குளம்' என்கிறார் ஆ. முத்துத்தம்பிப்பிள்ளை.

பாடசாலைகள்
----------

* தொல்புரம் அமெரிக்க மிசன் தமிழ்க் கலவன் பாடசாலை
* தொல்புரம் விக்கினேஸ்வரா பாடசாலை

கோவில்கள்
---------

* தொல்புரம் கொட்டடியம்பதி ஆதி முத்துமாாி அம்மன் கோயில்
* தொல்புரம் பத்தானைக்கேணியடி ஞான வைரவர் கோயில்
* தொல்புரம் பூதராசி அம்மன் கோயில்
* வழக்கம்பரை அம்மன் கோயில்
* தொல்புரம் துரையன்வளவுப் பிள்ளையார் கோயில்
* தொல்புரம் மடத்தடிப் பிள்ளையார் சுப்பிரமணிய சுவாமி ஆலயம்

மேற்கோள்கள்
-----------

1. ↑   *Statistical Handbook 2014, Jaffna Secretariat 2014*. பக். 5. .
2. 1 2 3  கலாநிதி இ. பாலசுந்தரம். *ஈழத்து இடப்பெயர்வு ஆய்வு (யாழ்ப்பாண மாவட்டம் )*. .
**மேவாட்** ( Mewat ) என்பது வடமேற்கு இந்தியாவில் உள்ள அரியானா மற்றும் ராஜஸ்தான் மாநிலங்களின் வரலாற்றுப் பகுதியாகும்.   இப்பகுதி தோராயமாக கிமு 5 ஆம் நூற்றாண்டில் நிறுவப்பட்ட பண்டைய மச்ச இராச்சியத்துடன் ஒத்துள்ளது. இந்தியின் அரியான்வி மற்றும் ராஜஸ்தானி பேச்சுவழக்குகளின் சிறிய மாறுபாடான மேவாட்டி பேச்சுவழக்கு இப்பகுதியின் கிராமப்புறங்களில் பேசப்படுகிறது. மேவாட் கரானா என்பது இந்திய பாரம்பரிய இசையின் ஒரு தனித்துவமான பாணியாகும்.

வாலி-இ-மேவாத் என்ற பட்டத்தை மேவாட் மாநிலத்தின் கன்சாடா மேவாட்டி ஆட்சியாளர்கள் 1372 முதல் 1527 வரை பயன்படுத்தினர், அவர் மேவாட்டை ஒரு சுதந்திர நாடாக ஆட்சி செய்தார். 1372 ஆம் ஆண்டில், சுல்தான் பிரூசு சா துக்ளக், கோட்லா கோட்டையின் அரசன் நகர் கான் மேவதிக்கு, மேவாட்டின் இறையாட்சியை வழங்கினார். அவர் மேவாட்டில் ஒரு பரம்பரை அரசை நிறுவி வாலி-இ-மேவாத் என்ற பட்டத்தை வைத்துக் கொண்டார். பின்னர் அவரது சந்ததியினர் மேவாட்டில் தங்கள் சொந்த இறையாண்மையை உறுதிப்படுத்தி 1527 வரை அங்கு ஆட்சி செய்தனர்.

ஆங்கிலேயர் ஆட்சியின் போது, அவர்கள் அல்வார் மாநிலத்தின் கீழ் மற்றும் பாரத்பூர் மாநிலத்திற்கு உட்பட்டனர். 1857 இந்தியக் கிளர்ச்சிக்குப் பிறகு இப்பகுதி பிரிட்டிஷ் ஆட்சியின் நேரடிக் கட்டுப்பாட்டிற்குச் சென்றது.

### இந்திய சுதந்திரத்திற்குப் பிந்தைய காலம்

1947 ஆம் ஆண்டு ஆல்வார் மாவட்டம் மற்றும் பரத்பூர் மாவட்டத்திலிருந்து ஆயிரக்கணக்கான மீயோக்கள் இடம்பெயர்ந்தனர். பல ஆயிரம் பேர் கொல்லப்பட்டனர். அவர்கள் குர்கானுக்கு மாறினார்கள், பலர் பாகிஸ்தானுக்குச் சென்றனர். பரத்பூரின் இளவரசர் பச்சு சிங் இந்த இன அழிப்புச் செயலில் முக்கிய பங்கு வகித்தார். முன்னதாக கத்துமர், நாட்பாய், கும்ஹர், கெர்லி, புசாவர், வீர் மற்றும் மஹ்வா வரை மியோ மக்கள்தொகை அதிகமாக இருந்தது. அல்வார் மற்றும் பரத்பூரில் மீயோஸின் மக்கள் தொகை வெகுவாகக் குறைந்துள்ளது, இருப்பினும் பல பழைய மசூதிகள் இன்னும் உள்ளன.

1. ↑  Mewat The Imperial Gazetteer of India, 1909, v. 17, *p. 313*.
2. ↑  Meet the muslims who consider themselves descendants of arjuna, Scroll.in, 30 March 2016.
தத்தா வம்ச மன்னர் இராம தத்தனின் நாணயம்
தத்தா வம்சம் is located in இந்தியாதத்தா வம்சம்class=notpageimage| இந்தியாவில் தத்தா வம்ச தலைநகர் மதுராவின் அமைவிடம்
 மன்னர் சிவதத்தனின் நாணயம்
**தத்தா வம்சம்** (*Datta dynasty*), இவ்வம்சத்தவர்கள் வட இந்தியாவின் மதுரா மற்றும் அயோத்தி பகுதிகளை கிமு முதலாம் நூற்றாண்டில் ஆட்சி செய்தனர். தத்தா வம்சாத்தவர்கள் தேவா வம்சத்தவர்களை வென்று அயோத்தி பகுதிகளை தங்களது மதுரா இராச்சியத்துடன் இணைத்துக் கொண்டனர். இரண்டாம் நூற்றாண்டின் நடுப் பகுதியில் மித்திர வம்சத்தினர், தத்தா வம்சத்தவர்களை வென்று மதுரா மற்றும் அயோத்தியை ஆட்சி செய்தனர்.

யவன இராச்சியக் கல்வெட்டுகளின்படி, இந்திய கிரேக்க இராச்சியத்தினர் (கிமு 150 - 50) மதுரா மற்றும் அதனை சுற்றியுள்ள பகுதிகளை கைப்பற்றி ஆட்சி செய்த போது, அயோத்தி மற்றும் மதுரைவை ஆண்ட தேவா வம்சத்தினர், தத்தா வம்சத்தினர் மற்றும் மித்திர வம்சத்தினர் கிரேக்கரகளுக்கு திறை செலுத்தி சிற்றரசர்களாக ஆட்சி செய்தனர். இந்தோ-கிரேக்க இராச்சியத்தை பின்னர் இந்தோ-சிதியர்கள், வடக்கு சத்திரபதிகள் மற்றும் குசானர்கள் வென்றனர்.

தத்தா வம்ச ஆட்சியாளர்கள்
------------------------

தத்தா வம்சத்தின் அறியப்பட்ட ஆட்சியாளர்கள்:

* சேஷ தத்தா
* இராம தத்தா
* சிசுசந்திர தத்தா
* சிவ தத்தா

* உத்தம தத்தனின் நாணயம்உத்தம தத்தனின் நாணயம்
* புருசோத்தம தத்தாவின் நாணயம்புருசோத்தம தத்தாவின் நாணயம்
* இராம தத்தாவின் நாணயம்இராம தத்தாவின் நாணயம்

இதனையும் காண்க
--------------

* தேவா வம்சம்
* மித்திரா வம்சம்
* இந்தோ கிரேக்க நாடு
* இந்தோ சிதியன் பேரரசு
* வடக்கு சத்திரபதிகள்
**அன்னா கேதரின் "கே" பேரன்சுமேயர்** (ஆங்கில மொழி: *Anna Katherine "Kay" Behrensmeyer*) ஓர் அமெரிக்கத் தொல்லுயிரியலாளரும் புதைபடிவ இயலாளரும் ஆவார். புவிச்சூழல் தொல்லுயிர்ப்படிவுகள் பற்றிய ஆய்வில் முன்னோடியான இவர் கிழக்கு ஆப்பிரிக்காவில் மாந்தரினம் தோன்றிய சூழலில் நிலவிய புவியியல், தொல்லுயிரியல் புலங்களின் ஆய்வில் ஈடுபட்டுள்ளார். இவர் சுமித்சோனிய நிறுவனத்தின் தொல்லியல் துறைசார்ந்த இயற்கை வரலாற்றுத் தேசிய அருங்காட்சியகப் பொறுப்பாளரும், மாந்தரினத் தோற்றத் திட்டத்தின் துணை ஆய்வாளரும், புவிச்சூழல் படிமலர்ச்சி திட்டத்தின் இணை இயக்குநரும் ஆவார்.

இவர் 2002 ஆம் ஆண்டின் *கண்டுபிடிப்பு* (*Discover*) இதழில் "50 மிகவும் முதன்மையான பெண் அறிவியலாளர்"களில் ஓருவராகக் குறிப்பிடப்பட்டவர் ஆவார்.

கல்வி
-----

பேரன்சுமேயர் தன் கலை இளவல் பட்டத்தைப் புனித உலூயிசில் உள்ள வாசிங்டன் பல்கலைக்கழகத்தில் பெற்றார்.

பணி
---

இவர் 1968 ஆம் ஆண்டில், கென்யாவில் தர்கானா ஏரிக்கருகிலுள்ள உலோதகம் எனுமிடத்தில், பிந்தைய தொடக்கநிலைப் புத்துயிரிக் காலத்துக்கும் முதனிலை இடையுயிரிக் காலத்துக்கும் இடைப்பட்ட தொல்லுயிரியல் உருவாக்கம் குறித்து விரிவாக ஆய்வு செய்துள்ளார். இந்த உருவாக்கத் தொடரில் ஆறு பாறையடுக்கு அலகுகளை இனங்கண்டார். இவர் 1967 இல் திரட்டிய 400 க்கும் மேற்பட்ட தொல்லுயிரிப் படிவுகளைப் பின்னர் அட்டவணைப்படுத்தியுள்ளார். மேலும் உலோதகம்-3 க்கான விலங்குப் பட்டியலையும் 1976 இல் வெளியிட்டுள்ளார்.

வெளியீடுகள்
-----------

பேரன்சுமேயர் தனித்தும் பிறரோடு இணைந்தும் 130 க்கும் மேற்பட்ட அறிவியல் கட்டுரைகளை வெளியிட்டுள்ளார்.

மேற்கோள்கள்
-----------

1. ↑  "Anna K. ("Kay") Behrensmeyer". *Human Origins Program* (National Museum of National History).. பார்த்த நாள்: 15 October 2013.
2. ↑  "Research Newsroom". National Museum of Natural History இம் மூலத்தில் இருந்து 3 ஜனவரி 2013 அன்று. பரணிடப்பட்டது... பார்த்த நாள்: 15 October 2013.
3. ↑  "Anna K. Behrensmeyer". National Museum of Natural History.. பார்த்த நாள்: 15 October 2013.
4. ↑  Leakey, Meave G.; Harris, John M. தொகுப்பாசிரியர் (2003). *Lothagam: The Dawn of Humanity in Eastern Africa*. New York: Columbia University Press. பக். 3–4. பன்னாட்டுத் தரப்புத்தக எண்:978-0-231-50760-8. .

வெளி இணைப்புகள்
---------------

* National Museum of Natural History staff page
* Evolution of Terrestrial Ecosystems staff page பரணிடப்பட்டது 2016-01-22 at the வந்தவழி இயந்திரம்
பேராசிரியர் பற்றி அறிய கே. குணரத்தினம் பக்கத்தைப் பார்க்கவும்.

**கே. குணரத்தினம்** (*K. Gunaratnam*, **KG**) ) என அழைக்கப்பட்ட **கனகசபை குணரத்தினம்** (சூலை 30, 1917 - ஆகத்து 9, 1989) இலங்கைத் திரைப்படத் தயாரிப்பாளரும், விநியோகத்தவரும், தொழிலதிபரும் ஆவார். பல சிங்களத் திரைப்படங்களைத் தயாரித்துள்ளார்.

வாழ்க்கைச் சுருக்கம்
--------------------

யாழ்ப்பாணம், அரியாலையைப் பிறப்பிடமாகக் கொண்டவர் குணரத்தினம். இவரது மூதாதையர் நல்லூரைச் சேர்ந்தவர்கள்.

திரைப்படத் துறையில்
-------------------

பல இந்தியத் திரைப்படங்களை சிங்களத்துக்கு மொழிமாற்றம் செய்து வெளியிட்டு வந்த குணரத்தினம், இந்தியாவில் சிங்களத் திரைப்படங்கள் தயாரிப்பது நிறுத்தப்பட்டவுடன், 1953 ஆம் ஆண்டில் இலங்கையில் சொந்தமாக ஒரு திரைப்படக் கலையகம் ஒன்றைத் தொடங்கி சிங்களப் படங்களைத் தயாரிக்க ஆரம்பித்தார். சுஜாதா என்ற இவரது முதலாவது சிங்களத் திரைப்படம் பெரு வெற்றி பெற்றது. ஆரம்பித்த சில ஆண்டுகளுக்குள் 25 இற்கும் அதிகமான திரைப்படங்களைத் தயாரித்தார். சினிமாஸ் தியேட்டர்ஸ் என்ற நிறுவனத்தை ஆரம்பித்து நாடு முழுவதும் பல திரையரங்குகளை நிறுவினார். இதனால் இவர் பிரபலமாக "சினிமாஸ் குணரத்தினம்" என அழைக்கப்பட்டார். 1983ம் ஆண்டில் நாட்டில் தமிழர்களுக்கெதிராக இடம்பெற்ற கறுப்பு யூலை வன்முறையின் போது, கொழும்பின் புறநகரான எந்தளையில் அமைந்திருந்த குணரத்தினத்தின் விஜயா ஸ்டூடியோவும் எரிக்கப்பட்டது. இங்கு ஏராளமான சிங்கள, தமிழ்ப் படங்களின் மூலப் பிரதிகள் வைக்கப்பட்டிருந்தன. அனைத்தும் எரிந்து சாம்பலாகியது.

வேறு தொழிற் துறைகள்
-------------------

திரைப்படத் தொழிலிடன், வேறு பல தொழிற்துறைகளிலும் குணரத்தினம் ஈடுபட்டார். குமிழ்முனை எழுதுகோல்களைத் தயாரித்தார். கேஜி ஃபௌண்டன் பென் அக்காலத்தில் பாடசாலை மாணவர்களிடையே பிரபலமானது. நெகிழிப் பொருட்கள், அஸ்பெஸ்டஸ் சிமெந்துப் பொருட்கள் தயாரிப்பு போன்ற பல தொழில்களை ஆரம்பித்து வெற்றி பெற்றார்.

இவர் தலைவராக இருந்த நிறுவனங்கள்:

* சினிமாஸ் லிமிட்டெட்
* கேஜி கூட்டு நிறுவனங்கள்
* ஃபூஜி கிராபிக்சு சிலோன் லிமிட்டெட்
* ஃபோட்டோ கினா லிமிட்டெட்

மறைவு
-----

கேஜி என அழைக்கப்பட்ட கே. குணரத்தினம் 1989 ஆம் ஆண்டில் நாட்டில் இடம்பெற்ற சிங்கள இளைஞர்களுக்கு எதிரான அரசு வன்முறைகளின் போது இவர் ஜனதா விமுக்தி பெரமுன தீவிரவாதிகளால் 1989 ஆகத்து 9 இல் கொழும்பில் சுட்டுக் கொல்லப்பட்டார்.

தயாரித்த சில சிங்களத் திரைப்படங்கள்
-----------------------------------

* சுஜாதா (සුජාතා, 1953)
* வரத கெகத (වරද කාගෙද?, 1954)
* ரதல பிலிருவ (රදළ පිළිරුව, 1954)
* தொஸ்தர (දොස්තර, 1956)
* துப்பதாகே துக்க (දුප්පතාගේ දුක, 1956)
* சுரயா (ශුරයා, 1957)
* சந்தேசய (සංදේශය, 1960)
* வீர விஜயா (වීර වීජය, 1960)
* அதட்ட வெதிய ஹெட்ட ஒந்தாய் (අදට වැඩිය හෙට හොඳයි, 1963)
* உடரட்ட மெனிக்கே (උඩරට මැණිකේ, 1963)
* தீவரயோ (ධීවරයෝ, 1964)
* சந்தியா (චණ්ඩියා, 1965)
* அல்லப்பு கெதர (අල්ලපු ගෙදර, 1965)
* ஒப துட்டு தா( ඔබ දුටු දා, 1966)
* சூர சௌரயா (සූර චෞරයා, 1967)

மேற்கோள்கள்
-----------

1. ↑  இலங்கைத் தமிழ்ச் சினிமாவின் கதை, தம்பிஐயா தேவதாஸ்
2. 1 2  சதாசிவம் ஆறுமுகம், *Dictionary of biography of the Tamils of Ceylon*, 1997
3. ↑  The Indo-LTTE War (1987-90), An Anthology, Part 13, சச்சி சிறீ காந்தா, பெப்ரவரி 7, 2009
4. ↑  "Kanagasabai (K) Gunaratnam (1917-1989)". *Sachi Sri Kantha*. செப்டம்பர் 10, 2014.. பார்த்த நாள்: 3 சூன் 2016.

வெளி இணைப்புகள்
---------------

* Veteran film producer K. Gunaratnam remembered
* K. Gunaratnam Man of humility, சிலோன் டெய்லி நியூஸ், 12-08-2019
**ஆண்டலூர்காவு** என்பது இந்தியாவில் வடகேரளாவின் கண்ணூர் மாவட்டத்தில் தர்மடம் கிராமத்தில் ஆண்டலூரில் உள்ள புகழ்பெற்ற, முக்கியமான திய்ய சமுதாய உறைமா கோயிலாகும். இந்தப் பழைய கோவில் ராமர் பெயரில் உள்ளது. கோயிலின் முக்கிய திருவிழா மலையாள நாட்காட்டியின் கும்பம் மாதத்தின் முதல் வாரத்தில் (பிப்ரவரி நடுப்பகுதி) கொண்டாடப்படுகிறது:.  ஒரு காலகட்டத்தில் களரிப்பாயத்தின் வீரனான தச்சோளி ஒதேனன்தலச்சேரியின் திய்ய ஆதிக்கம் நிறைந்த இந்த காவு ஆண்டலூரில் ஒருமுறை பிரச்சனையை ஏற்படுத்தி, அவர்களால் தண்டிக்கப்பட்டு தோற்கடிக்கப்பட்டு, பாலம் வழியாக நாட்டைக் கடந்தது தொடர்பான கதை இங்கு சொல்லப்படுகிறது.

வருடாந்திர விழா
---------------

 ராமரின் ஊடகமாக தெய்வத்தார் தெய்யம்
 தெய்வத்தார் தெய்யம் அல்லது ராமர்
 திருவிழாவின் போது வாலியும் சுக்ரீவனும் சண்டையிடுவதை சித்தரிக்கும் தெய்யம்
ஆண்டு விழாவில், மக்கள் இன்னும் பழமையான, புனிதமான பழக்கவழக்கங்களை அனைத்துக்காலத்திலும் பின்பற்றி பக்தியின் ஒற்றுமையை அற்புதமான காட்சிப்படுத்தப்படுகிறது..ராமரின் மகிமையின் ஒரு பகுதியாக இருப்பதன் மகிழ்ச்சியை கிராமத்தார் தம்முள் ஒரு பகுதியாகக் கொண்டு அதனை அனுபவிக்கின்றனர். பெரிய ஒரு பண்பாடானது சாதாரண,பொதுவான வாழ்க்கையில் பெரிய பழங்கால புராணக்கதைகளுடன் ஒன்றிணைத்து சித்தரிக்கும் திருவிழாவாக இது அமைகிறது. திருவிழா பிப்ரவரி இரண்டாவது வாரத்தில் தொடங்கி ஏழு நாட்கள் நடைபெறுகிறது. அப்போதுபத்துக்கும் மேற்பட்ட தெய்யங்கள் ஆடப்படுகின்றன. அவற்றுள் *தெய்வத்தார்* என்ற தெய்யம் மிக முக்கியமானதாகும். பக்தர்கள் *தெய்வத்தாரை* ராமரின் ஒரு ஊடகமாகக் கருதுகின்றனர்.

வழிபாடு
-------

வட மலபாரின் ஒரு பகுதியான ஆண்டலூர் காவுவில் *திறையில்* (தெய்யம் அல்லது தேயாட்டம்) வழிபாட்டின் முக்கிய சடங்காகும். மாபெரும் காவியமானராமாயணத்தின் யுத்த காண்டம் காட்சிப்படுத்தப்பட்டு நிகழ்த்தப்படும் அரிய இடங்களில் இவ்விடமும் ஒன்றாகும். இங்கு ராமர், லக்ஷ்மணன், அனுமன் முதன்மைத்தெய்வங்களாக உள்ளனர். *மேல் காவு* (மேல் கோயில்), *தாழே காவு* (கீழ் கோயில்) என்று இரண்டு புனிதத் தலங்களைக் கொண்ட வகையில் இந்தக் காவு முக்கியத்தும் பெறுகிறது.

அமைவிடம்
--------

* கண்ணூர் சர்வதேச விமான நிலையத்திலிருந்து 20 கி.மீ. கோழிக்கோடு சர்வதேச விமான நிலையத்திலிருநது 100 கி.மீ. மங்களூர் சர்வதேச விமான நிலையத்திலிருந்து 165 கி.மீ. தொலைவில் இவ்வூர் உள்ளது. அருகிலுள்ள புகைவண்டி நிலையங்கள் தலச்சேரி (7 கி.மீ.), கண்ணூர் (20 கி.மீ.), மங்களூர் (160 கி.மீ.) ஆகும்.

*

படத்தொகுப்பு
------------

மேலும் பார்க்கவும்
------------------

* தர்மடம் தீவு
* கேரளாவின் கோவில்கள்

மேற்கோள்கள்
-----------

1. ↑  "Theyyam festival at Andalur Kavu, Kannur, Kerala". .
2. ↑   *Jumbos and Jumping Devils: A Social History of Indian Circus*. .
3. ↑  "Andalur Kavu | Mele Kavu and Thazhe Kavu | Cultural Circuit | Thalassery Heritage Project | Kannur, Kerala" (in en). .

வெளி இணைப்புகள்
---------------

* ஸ்ரீ ஆண்டலூர்காவு
* அன்னா ஹோவர்ட் ஷா மையத்திலிருந்து ஒரு பக்கம், பாஸ்டன் பல்கலைக்கழகம் - ஸ்கூல் ஆஃப் தியாலஜி
[*தொடர்பிழந்த இணைப்பு*]</link>  </link>[ *<span title="Dead link tagged May 2019">நிரந்தர இறந்த இணைப்பு</span>* ]
* தர்மடம்

வார்ப்புரு:Hindu temples in Kerala
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Polypedates|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***பாலிபீடேட்சு டேனியாடசு*** (*Polypedates taeniatus*) என்பது ராகோபோரிடே குடும்பத்தில் உள்ள ஒரு வகை தவளை சிற்றினம் ஆகும். இது வங்காளதேசம் மற்றும் இந்தியாவின் வங்காளப் பகுதியிலும், அசாம் மற்றும் தெற்கு நேபாளத்திலும் காணப்படுகிறது. இது **வங்காள சாட்டைத் தவளை**, **வங்காள சாட்டை மரத் தவளை**, **தேராய் மரத் தவளை** என்றும் அழைக்கப்படுகிறது. 

இந்த சிற்றினத்தின் இயற்கை வாழிடம் வெப்பமண்டல காடுகள் மற்றும் கடல் மட்டத்திற்கு மேல் 500 m (1,600 அடி) உயரத்தில் உள்ள புதர்கள் ஆகும். இது மரங்களில் வகை சிற்றினமாகும். முட்டைகள் சிறிய குளங்களுக்கு மேல் உள்ள கிளைகளில் இடப்படுகின்றன. குஞ்சு பொரித்ததும், தலைப்பிரட்டைகள் குளங்களில் உள்ள நீரில் விழுந்து வாழ்க்கைச் சுழற்சியினை நிறைவு செய்கின்றன. இது பொதுவான சிற்றினம் என்ற போதிலும் காடுகளை அழிப்பு இதன் வாழ்விட இழப்பிற்கு அச்சுறுத்தலாக உள்ளது. இது இந்தியாவில் உள்ள ஒராங் தேசிய பூங்காவில் காணப்படுவதாகத் தெரிவிக்கப்பட்டுள்ளது.

மேற்கோள்கள்
-----------

1. 1 2  Sushil Dutta, Saibal Sengupta, Sohrab Uddin Sarker (2004). "*Polypedates taeniatus*". *IUCN Red List of Threatened Species* **2004**: e.T58965A11852258. doi:10.2305/IUCN.UK.2004.RLTS.T58965A11852258.en.. பார்த்த நாள்: 17 November 2021.
2. ↑  Frost, Darrel R. (2017). "*Polypedates taeniatus* (Boulenger, 1906)". *Amphibian Species of the World: an Online Reference. Version 6.0* (American Museum of Natural History).. பார்த்த நாள்: 3 June 2017.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2701940
* விக்கியினங்கள்: Polypedates taeniatus
* AmphibiaWeb: 4488
* AoI: 379
* ASW: Polypedates-taeniatus
* EoL: 331489
* GBIF: 2423794
* iNaturalist: 26568
* IRMNG: 11167782
* ITIS: 665619
* IUCN: 58965
* என்.சி.பி.ஐ: 2770858
* uBio: 4805903

 |
ஜேர்விஸ் குடா பிரதேசம்
**ஜேர்விஸ் குடா பிரதேசம்** (*Jervis Bay Territory*) என்பது ஆஸ்திரேலியாவின் ஒரு சுயாட்சி அமைப்புடைய பகுதியாகும். ஆஸ்திரேலியத் தலைநகரம் கான்பராவுக்கு கடல் வழித் தொடர்புகளை ஏற்படுத்துவதற்காக இப்பிரதேசத்தை நியூ சவுத் வேல்ஸ் மாநிலத்திடம் இருந்து 1915 ஆண்டில் ஆஸ்திரேலிய நடுவண் அரசு விலைக்கு வாங்கியது. இப்பகுதி 1989 ஆம் ஆண்டு வரை ஆஸ்திரேலியத் தலைநகரப் பிரதேசத்தின் ஆட்சியின் கீழ் இருந்து வந்தது. 1989 இல் தலைநகரப் பிரதேசத்துக்கு சுயாட்சி வழங்கப்பட்டதன் பின்னர் ஜேர்விஸ் குடா தனிப்பிரதேசமாக பிரதேசங்களின் நடுவண் அமைச்சினால் நிர்வகிக்கப்பட்டு வருகிறது.

வரலாறு
------

பிரித்தானியாவின் ரோயல் கடற்படை அட்மிரல் *ஜோன் ஜேர்விஸ்* என்பவரின் நினைவாக இக்குடாவிற்கு ஜேர்விஸ் குடா எனப் பெயரிடப்பட்டது. 1819 ஆம் ஆண்டில் ஜோன் ஒக்ஸ்லி என்ற முதலாவது ஐரோப்பியர் இங்கு வந்திறங்கினார்.

மக்கள்
------

ஆஸ்திரேலிய தலைநகரப் பிரதேசம், மற்றும் ஜேர்விஸ் குடா ஆகியவற்றின் அமைவு
இங்கு கிட்டத்தட்ட (2001 கணக்கெடுப்ப்பின் படி) 611 பேர் வாழ்கின்றனர். இவர்களில் பெரும்பாலானோர் "கிரெஸ்வெல்" என்ற ஆஸ்திரேலிய கடற்படைத்தளத்தில் பணியாற்றுபவர்கள். தற்போது இப்பிரதேசத்தின் 90 விழுக்காட்டு நிலம் ஆஸ்திரேலியப் பழங்குடிகளின் நிலம் என அறிவிக்கப்பட்டுள்ளது. இங்குள்ள "ரெக் குடா" (Wreck Bay) என்ற இடத்தில் பழங்குடியினர் சிலர் வாழ்கின்றனர்.

புவியியல்
---------

ஜேர்விஸ் குடா ஒர் இயற்கைத் துறைமுகம் ஆகும். இது வடதெற்கே 16 கிமீ நீலத்தையும், கிழக்கு-மேற்கே 10 கிமீ நீளத்தையும் கொண்டது. கிழக்கே இது பசிபிக் பெருங்கடலில் முடிவடைகிறது. சிட்னி மாநகரில் இருந்து 150 கிமீ தெற்கே நியூ சவுத் வேல்ஸ் மாநிலத்தின் வடகரையில் இது அமைந்துள்ளது.

ஜேர்விஸ் குடா

வெளி இணைப்புகள்
---------------

* ஜேர்விஸ் குடா அதிகாரபூர்வா இணையத்தளம் பரணிடப்பட்டது 2009-07-13 at the வந்தவழி இயந்திரம்

| * பா
* உ
* தொ
ஆத்திரேலியாவின் மாநிலங்களும் ஆட்சிப் பகுதிகளும் |
| --- |
| மாநிலங்களும் பிரதான நில ஆட்சிப்பகுதிகளும் | 
* ஆஸ்திரேலிய தலைநகர் பிரதேசம்
* ஜேர்விஸ் குடா பிரதேசம்
* நியூ சவுத் வேல்ஸ்
* வடமண்டலம்
* குயின்ஸ்லாந்து
* தெற்கு ஆஸ்திரேலியா
* தாசுமேனியா
* விக்டோரியா
* மேற்கு ஆஸ்திரேலியா

 | ஆத்திரேலியா |
| புறப்பகுதிகள் | 
* ஆஷ்மோர் கார்ட்டியர் தீவுகள்
* ஆஸ்திரேலிய அண்டார்க்டிக் மண்டலம்
* கிறிஸ்துமசு தீவு
* கொக்கோசு (கீலிங்) தீவுகள்
* பவளக் கடல் தீவுகள்
* ஏர்ட் தீவும் மக்டொனால்ட் தீவும்
* நோர்போக் தீவு

 |
**அல்தாப் அகமது வானி** (*Altaf Ahmad Wani*) இந்தியாவைச் சேர்ந்த ஓர் அரசியல்வாதியாவார். அல்தாப் குலூ என்ற் பெயராலும் இவர் அறியப்படுகிறார். சம்மு காசுமீர் மாநிலத்தின் பகல்காம் தொகுதியை பிரதிநிதித்துவப்படுத்தும் இவர் சம்மு மற்றும் காசுமீர் சட்டமன்றத்தில் ஓர் உறுப்பினராக உள்ளார்.

குலாம் ரசூல் வானியின் ஒரே மகனான அல்தாப் பொறியாளராக இருந்து பின்னர் அரசியல்வாதியாக மாறினார். கல்வி வளர்ச்சிக்கான உள்ளுணர்வைக் கொண்ட ஒரு தொழிலதிபராக மக்களால் அறியப்பட்டார். தெற்கு காசுமீரின் அனந்த்நாக்கில் தில்லி பொதுப் பள்ளி என்ற பெயரில் ஒரு தனியார் பள்ளியைத் திறந்து தனது வாழ்க்கையைத் தொடங்கினார். 2008 ஆம் ஆண்டில் அரசியல் வாழ்க்கையையும் தொடங்கினார். இதே ஆண்டில் சம்மு & காசுமீர் தேசிய மாநாட்டு சார்பாக தனது முதல் சட்டமன்றத் தேர்தலில் போட்டியிட்டு தோல்வியடைந்தார். பின்னர் 2009 ஆம் ஆண்டில் சட்ட மேலவை உறுப்பினராக பரிந்துரைக்கப்பட்டார்.

1972 ஆம் ஆண்டில் இசுலாமாபாத்தின் ஐசுமுகாம் பகுதியில் ஓர் உயர் நடுத்தர வணிகக் குடும்பத்தில் பிறந்த இவர், குறுகிய காலத்தில் சம்மு காசுமீர் தேசிய கட்சிக்குள் பிரபலமானார். அல்தாப் அகமது வானி கட்சியின் உயர்மட்ட அதிகாரிகளின் நல்ல புத்தகங்களில் இருப்பதாகவும், கட்சியில் பல தசாப்தங்களாக பதவியில் இருக்கும் மற்ற கட்சி உறுப்பினர்களுக்கு இல்லாத ஆதரவை இவர் அனுபவிப்பதாகவும் காங்கிரசு கட்சி வட்டாரங்கள் கூறுகையில் தெரிவித்தனர். 2014 ஆம் ஆண்டில் சம்மு மற்றும் காசுமீர் சட்டப் பேரவைத் தொகுதியான பகல்காம் தொகுதிக்கு தேர்ந்தெடுக்கப்பட்டார்.

மேற்கோள்கள்
-----------

1. ↑  "A Star Fall .". *Kashmir Life*. 23 September 2012.. பார்த்த நாள்: 6 December 2016.
2. ↑  "Altaf Ahmad Wani Won". *NDTV Elections*. .
3. ↑  "Pahalgam to witness triangular contest". *NYOOOZ*. 13 December 2014 இம் மூலத்தில் இருந்து 21 December 2016 அன்று. பரணிடப்பட்டது... பார்த்த நாள்: 6 December 2016.
4. ↑  "Altaf Ahmad Wani". Association for Democratic Reforms. .